text: Kun få steder stiger skatten
  19 september 2015 kl. 04.43
  Skatteborgerne skal ikke betale mere næste år. Det gælder dog ikke i Esbjerg.
  Langt de fleste kommuner forlanger ikke mere i skat næste år. Kun otte kommuner lader skatten stige. Det gælder Albertslund, Lolland, Guldborgsund, Kerteminde, Struer, Norddjurs, Jammerbugt – og Esbjerg.
  I alle andre kommuner skal skatteyderne betale det samme til kommunen som nu – eller mindre.
  - Jeg forventer, at andre kommuner nu som aftalt vil sætte skatten tilsvarende ned, så det samlede skattetryk ikke stiger, skriver social- og indenrigsminister Karen Ellemann (V) i en pressemeddelelse.
  